482 COGITATA ET VISA. 



obscuriores et magis perplexes phantasiarum et ido- 

 lorum recessus, et quasi specus, se detrudere et in- 

 volvere. Neque insuper, generales philosophiarum 

 theorias argui, ut particulares et inferiorum causa- 

 rum assign ationes, quae in hujusmodi philosophorum 

 operibus reddi et quasri solent, probentur : verum et 

 has nihilo illis meliores esse, non tantum quod ab 

 illis pendeant, sed quod et ipsae nullam severitatem 

 inquisitionis prae se ferant, ad paulo notiora et fere 

 obvia deducentes, in quibus mens humana leviter 

 acquiescat et sibi complaceat, verum ad interiora 

 naturae minime penetrantes ; atque hoc vitii (quod 

 omnium instar est) semper habentes, ut experimenta, 

 et effecta jam nota, cohaerentia quadam et veluti 

 reticulo connectant, ad eorum, quae nota sunt, jus- 

 tarn mensuram facto : sed neutiquam causam ali- 

 quam aut regulam demonstrent, quag nova nee prius 

 cognita effecta aut experimenta designet. Atque 

 post has philosophiarum oras peragratas, se undique 

 circumspicientem etiam ad antiquitatis penetralia 

 oculos conjecisse, veluti versus tractum quendam 

 nubilosum et obscurum. Atque scire se, si minus 

 sincera fide agere vellet, non difficile esse hominibus 

 persuadere, apud antiquos sapientes, diu ante Gras- 

 corum tempora, scientiam de natura, majore virtute, 

 sed majore etiam fortasse silentio, floruisse : atque 

 ideo solennius fore ea, quae jam afFeruntur, ad ilia 

 referre ; ut novi homines solent, qui nobilitatem an- 

 tiquaa alicujus prosapiae per genealogiarum rumores 

 et conjecturas sibi affingunt : sed se, rerurn eviden- 

 tia fretum, omnis imposturae conditionem recusasse ; 



